<classify> SERIKALI katika mwaka wa fedha 201819 imetoa Sh bilioni 29.9 kwa ajili ya ukamilishaji wa maboma 2, 392 ya madarasa nchini.Hayo yalibainishwa jana bungeni na Naibu Waziri, Ofisi ya Rais, Tawala za Mikoa na Serikali za Mitaa Tamisemi, Mwita Waitara alipokuwa akijibu swali la Mbunge wa Lushoto, Shaban Shekilindi CCM. Mbunge huyo alisema, Serikali imekuwa na utaratibu wa kukarabati shule zake za msingi na sekondari nchini.Je, ni lini serikali itazifanyia ukarabati shule za msingi Kwemashai, Bandi, Milungui, Kilole na shule za sekondari za Ntambwe, Ngulwi, Mazashai na Mdando? Akijibu swali hilo, Waitara alisema kati ya fedha hizo halmashauri ya wilaya ya Lushoto imepewa kiasi cha Sh milioni 512.5 kwa ajili ya kukamilisha maboma 46 ya madarasa shule za sekondari.Alisema serikali itaendelea kukarabati na kujenga miundombinu ya elimu kwa awamu kwa kadri ya upatikanaji wa fedha. Katika kipindi cha mwaka 201819 serikali kupitia programu ya Lipa Kulingana na MatokeoEP4R imepeleka jumla ya Sh milioni 467 kwa ajili ya ujenzi miundombinu mbalimbali. Mabweni mawili, matundu sita ya vyoo na madarasa mawili, katika shule ya msingi Shukilai na ujenzi wa mabweni mawili shule ya sekondari Magamba, ujenzi wa bweni moja na madarasa mawili Shule ya Sekondari Umba, alisema.  <topic>: kitaifa 